**Ministru kabineta rīkojuma projekta „** **Par materiālo un nemateriālo vērtību nodošanu Satiksmes ministrijai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Jūrlietu pārvaldes un jūras drošības likuma 6.panta pirmās daļas 121.punkts, kas stāsies spēkā 2019.gada 1.janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd saskaņā ar Jūrlietu pārvaldes un jūras drošības likuma 7.panta pirmās daļas 4.punktu viena no Nacionālo bruņoto spēku Jūras spēku Krasta apsardzes dienesta (turpmāk – Krasta apsardzes dienests) funkcijām ir nodrošināt Kuģu satiksmes uzraudzības un informācijas datu apmaiņas sistēmas darbību. Saskaņā ar Ministru kabineta 2009.gada 4.augusta noteikumiem Nr.857 “Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros” (turpmāk – MK noteikumi Nr.857) attiecīgajā sistēmā ietilpst:   1. Automātiskā identifikācijas sistēma (turpmāk – AIS) – sistēma, kas automātiski sniedz informāciju par kuģi citiem kuģiem un institūcijām krastā; 2. Tālās darbības identifikācijas un sekošanas sistēma (turpmāk – LRIT sistēma) – sistēma, kas nodrošina kuģu identifikāciju un sekošanu tiem lielos attālumos; 3. nacionālā SSN sistēma – Eiropas Savienības (turpmāk – ES) SSN sistēmā integrēta valsts informācijas sistēma, kas nodrošina apmaiņu ar kuģošanas informāciju.   Saskaņā ar MK noteikumu Nr.857 2.2 punktu piekļuvi nacionālajai SSN sistēmai un tās integrāciju ar citām sistēmām nodrošina Starptautiskā kravu loģistikas un ostu informācijas sistēma (turpmāk – SKLOIS). Saskaņā ar MK noteikumu Nr.857 22.2 punktu SKLOIS pārzinis ir Satiksmes ministrija, kas SKLOIS atbilstību noteikumu prasībām un savietojamību ar ES SSN sistēmu nodrošina sadarbībā ar Krasta apsardzes dienestu.  2017.gada 30.augustā Ministru kabinets apstiprināja un iekļāva informācijas un komunikācijas tehnoloģiju mērķarhitektūras 37.0. versijā projektu “Starptautiskās kravu loģistikas un ostu informācijas sistēmas attīstība (SKLOIS 2)” (turpmāk – SKLOIS 2 projekts). 2017.gada 27.oktobrī SKLOIS 2 projekta iesniegumu apstiprināja Centrālā finanšu un līgumu aģentūra. Cita starpā SKLOIS 2 projekts paredz atteikties no pašreiz normatīvajos aktos nostiprinātā risinājuma – nacionālā SSN sistēma kā valsts informācijas sistēma un SKLOIS kā valsts informāciju sistēmu savietotājs. Tā vietā ir paredzēts abas sistēmas integrēt vienotā valsts informācijas sistēmā ar vienotu nosaukumu (SKLOIS) un vienotu pārzini (Satiksmes ministriju). Saskaņā ar 2018.gada 4.oktobra grozījumiem Jūrlietu pārvaldes un jūras drošības likumā integrētās sistēmas turētāja funkciju paredzēts nododot valsts akciju sabiedrībai “Latvijas Jūras administrācija” ar 2019.gada 1.janvāri, savukārt Krasta apsardzes dienestam vairs nebūs jānodrošina SKLOIS sistēmas darbība. Līdz ar to, lai VAS “Latvijas Jūras administrācija” spētu nodrošināt SKLOIS turētāja funkciju, Aizsardzības ministrijai ir jānodod Satiksmes ministrijai sakaru, biroja tehniku, datortehniku u.c. materiālās un nemateriālās vērtības (rīkojuma pielikums), ko Krasta apsardzes dienests izmantoja, lai nodrošinātu SKLOIS sistēmas darbību.  Lai no 2019.gada 1.janvāra nodrošinātu minētās funkcijas izpildi, projekts paredz, ka Aizsardzības ministrija bez atlīdzības nodod Satiksmes ministrijai materiālās un nemateriālās vērtības (kopējā uzskaites vērtība 95 532.58 euro), kas atrodas Nacionālo bruņoto spēku Jūras spēku flotiles Krasta apsardzes dienestā Meldru ielā 5a,Vecmīlgrāvī, Rīgā.  . |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Aizsardzības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Aizsardzības ministrija, Satiksmes ministrija, |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

Kalniņa,67028233

Irisa.Kalnina@sam.gov.lv